Као ученик крушевачке гимназије, непосредно пред почетак рата у Југославији 1940. године, прикључио се револуционарном омладинском покрету. Учествовао је у раду литерарне дружине „Напредак“, а касније је изабран и за њеног председника. Велизар се тада сусрео са марксистичком литературом, као и књигама совјетских писаца. Посебно му се свидела књига Николаја Островског „Како се калио челик“, па су га касније другови у Расинском партизанском одреду прозвали „Корчагин“ по главном јунаку ове књиге - Павлу Корчагину.